न्यूली वेड कपल ने पैपराजी को बाटी मिठाइयां, रसिका दुग्गल से लेकर जाकिर खान आए नजर
Maanvi Gagroo Kumar Varun Reception Party 'फोर मोर शॉट्स प्लीज' फेम मानवी गागरू ने 23 फरवरी को अपने लॉन्ग टाइम बॉयफ्रेंड कॉमेडियन कुमार वरुण से शादी की है
'फोर मोर शॉट्स प्लीज' फेम मानवी गागरू ने 23 फरवरी को अपने लॉन्ग टाइम बॉयफ्रेंड कॉमेडियन कुमार वरुण से शादी कर ली है। शादी के बाद कपल ने मुंबई में अपनी फैमिली और फ्रेंड्स के लिए एक रिसेप्शन होस्ट किया। इस मौके पर सयानी गुप्ता, बानी जे, रसिका दुग्गल, आदि सेलेब्स ने शिरकत की और न्यूली वेड कपल को आशीर्वाद दिया।
न्यूली वेड कपल ने पैपराजी को बाटी मिठाइयां 
मानवी पार्टी में पिंक लहंगे में बेहद खूबसूरत लग रही थीं। वहीं वरुण ब्लैक कोट-पैंट में काफी हैंडसम लग रहे थे। इस दौरान न्यूली वेड कपल ने पैपराजी को पोज दिए और मिठाइयां भी बाटीं। वहीं जाकिर खान भी अपने दोस्त को बधाई देने पहुंचे।
आइए देखते हैं पार्टी की कुछ झलकियां... 
हमने अपने रिश्ते को हर तरह से ऑफिशियल कर दिया
मानवी ने गुरुवार को शादी की फोटोज शेयर करते हुए लिखा, 'हमारे करीबी दोस्तों और परिवार की मौजूदगी में आज 23 फरवरी 2023 को हमने अपने रिश्ते को हर तरह से ऑफिशियल कर दिया है। प्लीज हमें हमारी जर्नी के लिए आशीर्वाद दें।'
पिछले महीने मानवी ने किया था इंगेजमेंट का ऐलान
मानवी ने पिछले महीने सोशल मीडिया पर एक फोटो शेयर की थी, जिसमें उनके हाथों में इंगेजमेंट रिंग नजर आ रही थी। इस पोस्ट के जरिए मानवी ने इंगेजमेंट की अनाउंसमेंट की थी। हालांकि, तब उन्होंने अपने हमसफर का नाम रिवील नहीं किया था।